Source: http://www.ligaotcov.eu/novinky/news_deti-zverili-otcovi-lebo-matka-detom-branila-v-stretavani-sa-s-otcom/
Timestamp: 2020-02-17 02:41:58+00:00
Document Index: 10535127

Matched Legal Cases: ['súd ', 'Súd ', '§ 25', 'súd ', 'súd ', 'súd ']

LIGA OTCOV - Deti zverili otcovi, lebo matka deťom bránila v stretávaní sa s otcom
Deti zverili otcovi, lebo matka deťom bránila v stretávaní sa s otcom
"súd dospel k záveru, že je v záujme maloletých detí, aby boli zverené do výchovy a osobnej starostlivosti otca a to aj napriek tomu, že matka v súčasnosti zabezpečuje starostlivosť o maloleté deti na požadovanej úrovni...
Deti majú k otcovi vytvorený silný citový vzťah, aj keď v súčasnosti je ich vzťah k otcovi umŕtvený a odmietavý v dôsledku správania sa matky, ktorá styk otca s deťmi neumožňovala"
Súd upozorňuje na existenciu paragrafu 25 v Zákone o rodine, ktorý jasne uvádza, že ak sa rodič bude pokúšať brániť dieťaťu v kontakte s druhým rodičom, zverí deti druhému rodičovi.
§ 25 ods. 4 Zákona o rodine: "Ak jeden z rodičov opakovane bezdôvodne a zámerne neumožňuje druhému rodičovi styk s maloletým dieťaťom, súd môže aj bez návrhu zmeniť rozhodnutie o osobnej starostlivosti."
Košický súd síce rozhodoval dlho a vec preskúmaval a počas tohto obdobia matka - inak pôvodne učiteľka v škôlke - deti výrazne manipulovala deti a odmietala otcovi styk.
"Matka predbežné opatrenie prevzala a napriek právoplatnosti tohto rozhodnutia súdu jeho nariadenie nerešpektovala a to tým, že styk otca s maloletými deťmi neumožňovala. Na základe uvedeného má súd za to, že matka bezdôvodne a zámerne neumožňovala styk detí s otcom, v dôsledku čoho sa vzťah detí s otcom narušil. Za normálnych okolností, by takáto skutočnosť mala byť druhému rodičovi oznámená a mal by mu byť poskytnutý náhradný termínu styku. Ani v jednom prípade, keď matka otcovi styk s deťmi neumožnila mu náhradný termín neposkytla."
Preto deti zveril otcovi so záverečným oddôvodnením: "zverenie maloletých detí do starostlivosti otca je v záujme maloletých detí."
Matke určil styk s deťmi adekvátne, počas roka a aj počas prázdnin, obdobne ako predtým otcovi.
Celé znenie anonymizovaného rozsudku si môžete stiahnuť, alebo prečítať tu:
Rozsudok na striahnutie
Rozsudok: Zmena zverenia kvôli bráneniu v styku
prečítajte si priamo celý rozsudok: